В КФН е получена информация за откриване на производство по несъстоятелност и отнемане на лиценз на унгарското застрахователното дружество “Mutual Crop Insurance Association of Turul”

В съответствие с чл. 624, ал. 2 от Кодекса за застраховането Комисията за финансов надзор уведомява всички заинтересовани лица, че с Решение № H-JÉ-II-14/2018 компетентният орган на Унгария (Central Bank of Hungary):

- е отнел лиценза на застрахователното дружество “Mutual Crop Insurance Association of Turul”;

- е открил производство по несъстоятелност на застрахователя пред компетентния съд.

Установено е, че “Mutual Crop Insurance Association of Turul” вече не отговаря на изискванията на издадения лиценз за осъществяване на застрахователна дейност, както и че застрахователят не е изпълнил законовите задължения, приложими към дейността му.